
     RAPORT DE SPECIALITATE
 Pentru proiectul  de hotărâre privind  modificarea H.C.L. nr. 157/19.09.2024 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare restante la data de 31.08.2024 inclusiv, datorate bugetului local de către contribuabilii de pe raza administrativ-teritorială a Municipiului Marghita

Având în vedere referatul de aprobare înregistrat sub nr. 13166 din data de 26 noiembrie 2024 al Primarului Municipiului Marghita , în calitate de inițiator,
Văzând prevederile art. X din Ordonanța de urgență a Guvernului nr. 107/2024 pentru reglementarea unor  măsuri  fiscal-bugetare în  domeniul  gestionării  creanțelor bugetare și a deficitului bugetar pentru bugetul general consolidat al României în anul  2024, precum și pentru modificarea și completarea unor acte normative, cu modificările și completările ulterioare, care dispun:
ART. X ,, (1) În cazul obligațiilor bugetare restante la data de 31 august 2024 inclusiv, datorate bugetelor locale, prevederile art. II-IX se aplică de către unitățile administrativ-teritoriale, opțional, cu condiția ca aplicarea acestor prevederi să fie stabilită prin hotărâre a consiliului local.
(2) Prin hotărârea prevăzută la alin. (1), consiliul local aprobă și procedura de acordare a anulării accesoriilor cu respectarea dispozițiilor art. II-IX. ”

Ținând cont de faptul că:
- în baza dispoziției legale antecitate, consiliul local a adoptat la data de 19.09.2024 Hotararea nr. 157/2024 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare restante la data de 31.08.2024 inclusiv, care reglementa acordarea următoarelor facilități fiscale:►

- amânarea la plată a accesoriilor aferente obligațiilor bugetare principale restante la data de 31 august 2024 inclusiv, până la data soluționarii cererii de anulare a unor obligații bugetare,  pentru  debitorii care notifică SITL intenția de a beneficia  de anularea  obligațiilor de plată accesorii;
- anularea accesoriilor aferente obligațiilor bugetare principale  restante la data de 31 august 2024 inclusiv,  pentru  debitorii care depun la SITL cererea de anulare a unor obligații bugetare până la data de 25 noiembrie 2024 inclusiv;

Potrivit evidentei SITL , valabilă la data adoptarii HCL nr.  157/2024,  situația debitorilor și a creantelor bugetare ce pot fi încasate sau anulate se prezenta conform tabelului de mai jos:

	

Tip debitori
	

Nr. debitori
	
Creanțe bugetare de încasat
(lei)
	Accesorii de anulat ( lei)

	
	
	

	  Total persoane fizice
	1.321
	2.092.509
	625.895

	Total persoane juridice
	58
	509.399
	64.887

	Total PF+PJ
	1.373
	2.601.908
	691.197



Efectele  punerii  în  aplicare  a  H.C.L  nr.  157/19.09.2024   în  perioada  20.09.  -   
25.11.2024 sunt prezentate în tabelul de mai jos, cu mențiunea că numărul cererilor  de  anulare depuse  în  această  perioadă  a  crescut  în  mod  constant,  pe  măsură  ce  activitățile  de îndrumare și informare desfășurate de Serviciul Impozite și Taxe Locale, cu  privire  la  beneficiile  acordate  au  fost  înțelese  de către destinatarii hotărârii:

	Tip
contribuabil
	Nr. cereri
de anulare
	Suma încasată-lei
	Suma anulată-lei

	
	
	Debit
	Rămășiță
	Total
	Accesorii

	Persoane fizice
	35
	15.842,2
	48.350,37
	64.192,57
	183.611,38

	Persoane 
iuridice
	10
	108.347,00
	36.367,97
	144.714,97
	33.246,94

	Total
	45
	124.189,2
	84.718,34
	208.907,54
	216.858,32


La data de 22.11.2024, a fost publicată în Monitorul Oficial,Partea I, nr.1169, Ordonanța de urgență a Guvernului nr. 132/2024 pentru modificarea și completarea Legii nr. 227/2015 privind Codul fiscal și pentru completarea Legii nr. 207/2015 privind Codul de procedură fiscală, precum și pentru modificarea și completarea unor acte normative, care, între altele, intervine și asupra O.U.G. nr.107 /2024 care a stat la baza H.C.L. nr. 157/19.09.2024.
O.U.G. nr. 132/2024 statutează la art. IV  că  termenul  de  25  noiembrie  2024,  prevăzut pentru stingerea obligațiilor bugetare, se înlocuiește cu termenul de 19 decembrie 2024, astfel:
ART.IV  Ordonanţa de urgenţă de Guvernului nr. 107/2024 pentru reglementarea unor măsuri fiscal-bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, publicată în Monitorul Oficial al României, Partea I, nr. 905 din 6 septembrie 2024, cu modificările şi completările ulterioare, se modifică şi se completează după cum urmează:
1. Termenul de 25 noiembrie 2024 se înlocuieşte cu termenul de 19 decembrie 2024 în cuprinsul art. I alin. (4), art. II, art. III alin. (1) lit. a) şi b), art. VI alin. (5) lit. c), art. VI alin. (7) lit. b), art. VII alin. (1) şi (2), art. XII, precum şi art. XVI alin. (1) lit. a) şi alin. (2) lit. a).
2. La articolul IX alineatul (2), teza a doua se modifică şi va avea următorul cuprins: 
Anularea dobânzilor, penalităţilor şi a tuturor accesoriilor se acordă dacă cererea de anulare se depune până la data de 19 decembrie 2024 inclusiv şi eşalonarea la plată se finalizează până la data depunerii cererii de anulare inclusiv, dar nu mai târziu de data de 19 decembrie 2024 inclusiv.
3. După articolul XVI se introduce un nou articol, art. XVI^1, cu următorul cuprins: 
Articolul XVI^1
(1) Prin excepţie de la art. II lit. d), în cazul în care debitorul depune notificare potrivit art. VI alin. (1) până la data de 25 noiembrie 2024 inclusiv, dar nu depune cererea de anulare până la 19 decembrie 2024 inclusiv şi îndeplineşte la această dată celelalte condiţii prevăzute de art. I-XVI şi/sau XVIII, după caz, acesta beneficiază de anularea unor obligaţii bugetare, prin emiterea, din oficiu, de către organul fiscal a deciziei de anulare a unor obligaţii bugetare după constatarea îndeplinirii acestor condiţii.
(2) În cazul în care debitorul depune cererea de anulare a unor obligaţii bugetare anterior îndeplinirii condiţiilor prevăzute de art. I-XVI şi/sau XVIII, după caz, pentru care nu a fost emisă decizia de respingere, dar îndeplineşte condiţiile la data de 19 decembrie 2024 inclusiv, organul fiscal emite decizia de anulare a unor obligaţii bugetare după constatarea îndeplinirii acestor condiţii.,,
Cu alte cuvinte, legiuitorul dă posibilitatea debitorilor la bugetul local al municipiului Marghita, care manifestă interes față de facilitățile  fiscale  aprobate prin  H.C.L. nr. 157/19.09.2024, să depună cererea de anulare și să  stingă  obligațiile bugetare principale scadente la data de 31 august 2024 inclusiv, până la data de 19 decembrie 2024.

Față de cele mai sus prezentate, în temeiul art. 136 alin. (8) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările  ulterioare, s-a întocmit prezentul raport de specialitate care însoțește proiectul de hotărâre     pentru modificarea H.C.L. nr. 157/19.09.2024 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare restante la data de 31.08.2024 inclusiv, ce va fi supus spre analiză, dezbatere și aprobare plenului Consiliului local al municipiului Marghita.







Șef  S.I.T.L.
                                                                                                          Ciarnău Mihaela			

